text: көкбастау ауылдық округі жамбыл облысы жуалы ауданындағы әкімшілік бірлік. құрамына теріс, бақалы, көктөбе, қосбөлтек ауылдары кіреді. орталығы теріс ауылы. көкбастау ауылдық округі аудан орталығынан шақырым жерге орналасқан. ол округ 1961 жылы большевик ауылдық кеңесі болып құрылған. 1993 жылы көкбастау ауылдық округі болып өзгертілген. орта, бастауыш мектеп, фельдшерлік пункт, мешіт, клуб, кітапхана орналасқан. округтің жер көлемі 406,6 шаршы шақырым. ауыл шаруашылық жер көлемі 31510 га, оның ішінде тәлімдік жер 9079, суармалы 1342, жайылымдық 22388. тұрғыны 3081 адам (2009). көкбастау бұлағы орта ағасырда осы маңда жасаған баркубас шаһарын сумен қамтамасыз етсе керек. ал, бүгінде ел табынатын әулие бастаудың біріне айналған көкбастау ауылдың оңтүстік қыр жақ бетіндегі жыра қолтығында қайнап жатыр. аумағы шағын ғана, бұлақ сырттан қарап тұрған жанға адам көзі секілді көрінеді, тура адамның көз қарашығы тәрізді. ортасы қайнар, айналасы ақ кірпіш, жағасы кірпік тәрізді, суы таза мөлдір, бал татиды, "суы шипалы асқазан, өт, бауыр, жалпы іш ағзаларына дауа, құрсақ көтермеген әйелдер мен жолы болмай жүргендерге септігі тиеді" дейді айтушылар. әулие бастау жер асты сулары арқылы түркістан қаласына байланысы бар деген болжамдар да бар.